HRVATSKI JEZIK 24.4.2020.

Vjerujem da brinete o svojoj biljčici i da pratite njezin rast i razvoj. Kako je započeo njezin rast i razvoj/“život“ /životni ciklus? Razmislite.

Prvo ste stavili sjemenku u zemlju, ona je proklijala, biljka je razvila listove i korijen koji je ispod zemlje i ne vidite ga. Stabljika je rasla, listovi su postali sve veći. Biljka će dobiti cvijet iz kojeg će nastati plod. Plod će rasti i kada postane zreo mi ćemo ga ubrati. Tada biljka počinje venuti i njezin „život“/životni ciklus prestaje. Takve biljke zovemo jednogodišnje biljke. Žive jednu godinu.

U prirodi postoje i višegodišnje biljke npr. razno grmlje, drveće, voćke i sl. One žive godinama.

Zamislite sada kako izgleda jedna godina „života“ jednog stabla jabuke ili neke druge voćke. Koje promijene doživljava tijekom jedne godine? Npr. Kako izgleda njezin život zimi? Kako u proljeće? Kako ujesen?

Pročitajte sada tekst Između cvata i cvata, N. Iveljić u čitanci Zlatna vrata 4 na str.154.

Sviđa li vam se priča? Kako ste se osjećali dok ste čitali priču? O čemu ste razmišljali?

Pročitajte sada još jednom priču. Pokušajte odgovoriti na pitanja (usmeno). Odgovore potražite u tekstu.

Tko su likovi u priči?

Kako je jabuka izgledala na početku mjeseca studenog?

Kada je bila sretna? Zašto?

Što joj je rekao siječanj?

Tko je obradovao jabuku? Zašto?Što je jabuka zapamtila?

Pokušaj odrediti temu ove priče.

Pogledaj sliku u čitanci na str. 155. Kako se jabuka osjeća? O čemu razmišlja?

Sada prepiši plan ploče u pisanku.

**24.4.2020.**

**PLAN PLOČE**

Nada Iveljić: Između cvata i cvata

Tema: Strah mlade jabuke od nadolazeće zime

Likovi:

mlada Jabuka: posramljena, šutljiva, prestrašena, poslušna, strpljiva

Siječanj: mlad, nov, utješan, ozbiljan, poučan

Ožujak: začuđen, veseo

Personifikacija:jabuka, siječanj i ožujak imaju osobine ljudi (govore, razmišljaju, plaču, vesele se…)

Redoslijed događaja:

1. U studenom jabučica je ostala bez lišća.
2. Jabuka se žali siječnju zbog gubitka.
3. Pod snježnim pokrivačem.
4. Stigao je ožujak.

Odgovori na pitanja uz priču na str. 155. Odgovore zapiši u pisanku. U 4. pitanju, umjesto „pročitaj“ ti ćeš prepisati. Ilustriraj priču. Zadatak pošalji na kontrolu u ponedjeljak, 27.4. 2020. Na postavljena pitanja odgovaraj potpunim rečenicama.